***Základná škola SNP, Mládeže 289, 013 24 Strečno***

**Názov ŠKP:** ŠVP 2. stupňa ZŠ v SR, ISCED 2- nižšie sekundárne vzdelávanie

**Vyučovací jazyk:** slovenský

**Vzdelávacia oblasť: Človek a spoločnosť**

**Predmet:** **Geografia**

**Ročník:** piaty

**Časový rozsah výučby:** týždenne – 2 hodiny, ročne 66 hodín

**Charakteristika vyučovacieho predmetu**

Učebný predmet geografia rozvíja u žiakov poznanie o výnimočnosti a jedinečnosti planéty Zem. Pomáha správne pochopiť podstatu javov a procesov, ktoré na Zemi prebiehajú a uvedomiť si princípy, na ktorých je postavená existencia života. Štúdium geografie umožňuje žiakom spoznávať krajinu v celej svojej komplexnosti a zložitosti. Podporuje snahu porozumieť vzťahom medzi jednotlivými zložkami a prvkami krajiny a chápať ich silnú vzájomnú previazanosť a neustálu interakciu.

V predmete geografia v 5. ročníku je obsahom štúdia fyzická geografia a jej základné zákonitosti, ktoré sú interpretované v praktickej rovine a poskytované motivačným spôsobom.

Každá z krajín je rozdelená na tri vzájomne previazané organické súčasti:

* Základné informácie o krajine v kontexte planéty Zem
* Objavovanie prírodných a človekom vytvorených osobitostí krajiny a ich porovnanie so Slovenskom (miestnou krajinou)
* Environmentálne súvislosti spestrené zaujímavosťami o jednotlivých krajinách

Hlavné témy, pokiaľ to ich charakter umožňuje, sú interpretované cez krajiny. Primeraná kombinácia všeobecných a konkrétnych regionálnych tém podnieti na kvalitnejšie sprostredkovanie a osvojenie geografických poznatkov, ktoré možno sumarizovať do okruhov (hlavných tém):

* Zem ako planéta vo vesmíre
* priestor na Zemi a jeho zobrazovanie
* vzťah medzi zložkami krajiny
* vzťah medzi krajinou a človekom
* ľudia na Zemi a vzťahy medzi ľuďmi

regióny Zeme

**Ciele vyučovacieho predmetu**

* rozvíjať u žiakov poznanie jedinečnosti planéty Zem
* poznať zákonitostí Zeme
* pochopiť princípy existencie Zeme
* spoznávať krajiny, jej zákonitosti, možnosti využitia a ochrany krajiny človekom
* získať skúsenosti ako reagovať na zmeny v priestore, pochopiť ich a v budúcnosti riešiť
* pracovať s mapou – čítať ju, analyzovať jej obsah a interpretovať ho, orientovať sa, vedieť zhotoviť jednoduchý náčrt okolia a i., používať ju pri získavaní informácií o daných lokalitách
* poznať rozličné charakteristiky krajiny a ľudí v nej, ktorých pochopenie vedie k porozumeniu predovšetkým vzájomných väzieb v krajine
* tvoriť projekt – rozličné témy v jednotlivých skupinách, napr. sopky
* diskutovať o geografických zaujímavostiach – prírodných a kultúrnych pamiatkach oblastí sveta
* získavať údaje zo zdrojov, využiť internet, odbornú literatúru, rozvíjať jednotlivé druhy funkčnej gramotnosti

**Kľúčové kompetencie**

Súbor vedomostí, zručností a schopností, ktoré vie žiak správne skombinovať a  tak porozumieť, interpretovať a prakticky využívať danosti krajiny. Patria medzi ne:

* používať a vedieť interpretovať rôzne mapy
* pracovať s informáciami o krajine ako časti Zeme
* využiť informácie pri správnom pochopení vzniku a vývoji hlavných povrchových tvarov, pri porovnávaní a využívaní nerovností zemského povrchu napríklad pri turistike.
* poznať vplyv a účinok vnútorných a vonkajších síl, ktoré pôsobia na povrch Zeme umožnia ľuďom chrániť sa pred živelnými pohromami. To isté platí aj pri poznaní zákonitostí počasia v rôznych podnebných oblastiach sveta
* porozumieť premenám v krajine, ktoré podmieňuje človek
* klásť dôraz na literatúru ako zdroj, nielen učebnice ale ja odborné a populárno-vedecké časopisy, ktoré prinášajú aktuálne informácie (Podporujeme tým potrebu čítania u žiakov, správne porozumenie prečítaného a spracovanie a interpretáciu. Prvotné rozvíjanie čítania a interpretácie obrázkov, fotografií, grafov, tabuliek, prierezov, schém a diagramov považujem za základné vyjadrovacie prostriedky geografie).
* rozvíjať podnikateľské zručností, ktoré žiaci získajú spracúvaním projektov, ako sú napr. model sopky, model určitého vegetačného pásma
* naučiť sa ako schopnosti a zručnosti získané štúdiom geografie využiť pri oddychových aktivitách (cestovaní, rekreácii a i.)

**Obsah vzdelávania**

V 5. ročníku je obsahom štúdia geografie *Planéta Zem, jej zobrazenie a zákonitostí, ako i geografické exkurzie a vychádzky.*

Poznatky sú interpretované nielen v teoretickej, ale aj v praktickej rovine a sú poskytované motivačným spôsobom, či už formou prezentácií alebo využitím IKT vo vyučovacom procese.

|  |  |  |
| --- | --- | --- |
| **Tematický celok** | **Obsahový štandard** | **VÝKONOVÝ štandard** |
| **Planéta Zem** | vesmír, slnečná sústava;  guľatý tvar Zeme;  dopad slnečných lúčov; otáčanie Zeme;  sklon zemskej osi;  S a J, V a Z pologuľa;  Obeh Zeme okolo Slnka; priklonenie S a J pologule;  časové pásma;  svetadiely, svetový oceán; | * rozpoznať základné prvky slnečnej sústavy na jednoduchom náčrte, * opísať zdanlivú dráhu Slnka a Mesiaca na oblohe * vysvetliť príčiny striedania dňa a noci na Zemi * určiť podľa mapy časových pásem, kde na Zemi je viac hodín ako na Slovensku a kde menej * uviesť dôvody vzniku teplotných pásem na Zemi, * vysvetliť striedanie ročných období, * rozpoznať na glóbuse a mape svetadiely a oceány na Zemi. |
| **Zobrazovanie Zeme** | glóbus;  nultý poludník, poludníky, rovník, rovnobežky;  východná a západná pologuľa geografická sieť;  mapa, obsah mapy (mapové znaky, grafická mierka mapy) GPS | * rozlíšiť na glóbuse jednotlivé zemské pologule, * určiť vybrané miesto na mape pomocou geografických súradníc, * porovnať na mapách rôznych grafických mierok vzdialenosti, * identifikovať na mape základné objekty v krajine, * vyhľadať konkrétne miesta na digitálnych mapách |
| **Cestujeme**  **po Zemi** | pohoria, nížiny;  sopky, zemetrasenia;  doliny (kaňony), rieky, vodopády, jazerá;  podnebné pásma (teplé, mierne, studené);  ovzdušie, oblaky;  výšková stupňovitosť, šírková pásmovitosť;  typy krajín   * tropické dažďové lesy, * savany, * púšte, * subtropická krajina, * stepi, * listnaté lesy mierneho pásma, * ihličnaté lesy mierneho pásma, * tundra, * polárna krajina, * vysokohorská krajina   ochrana prírody;  mestá, vidiecke sídla;  prírodné a kultúrne pamiatky zapísané v zozname UNESCO | * vysvetliť (vlastnými slovami) príčiny vzniku pohorí, * vymenovať činitele, ktoré sa podieľajú na zarovnávaní pohorí, * zhodnotiť podľa mapy (glóbusu) rizikové zemetrasné oblasti na Zemi, * zdôvodniť usporiadanie rastlinstva a živočíšstva podľa nadmorskej výšky * vysvetliť vznik riek a jazier, * opísať, ako sa vytvárajú doliny (kaňony) a vodopády * zosumarizovať zmeny v ovzduší so stúpajúcou výškou, * vysvetliť vznik usporiadania rastlinstva a živočíšstva na Zemi do pásiem (šírkovú pásmovitosť), * priradiť k jednotlivým šírkovým pásmam dva typické rastlinné druhy a dva druhy živočíchov, * na dvoch príkladoch zhodnotiť význam ochrany prírodných pamiatok zapísaných v Zozname prírodného a kultúrneho dedičstva UNESCO a ukázať ich na mape (glóbuse). * porovnať životné podmienky ľudí žijúcich v meste a na vidieku, * zhodnotiť vplyv prírodných podmienok na rozmiestnenie obyvateľstva, * na dvoch príkladoch zhodnotiť význam ochrany kultúrnych pamiatok zapísaných v Zozname kultúrneho dedičstva UNESCO a ukázať ich na mape (glóbuse). |
| **Geografické exkurzie a vychádzky** | turistické vybavenie, turistická mapa;  orientácia mapy, kompas; členitosť terénu, nadmorská výška, záujmové body, vrcholy s výhľadom, turistické značky, smerovník; Geocaching, GPS | * vytýčiť trasu geografickej exkurzie (vychádzky) a slovne opísať jej priebeh, * odhadnúť vzdialenosti k zaujímavým bodom na mape (vrcholy, kultúrno-historické a prírodné pamiatky) a náročnosť prístupu k nim, * pomocou prístroja GPS (mobilu) nájsť zaujímavé miesto. |

**Stratégia vyučovania**

Pri vyučovaní sa budú využívať nasledovné metódy a formy vyučovania:

|  |  |  |
| --- | --- | --- |
| **Názov tematického celku** | **Metódy** | **Formy práce** |
| **Planéta Zem** | Rozprávanie, opis, rozhovor, motivačný rozhovor, brainstorming, precvičovanie, opakovanie učiva | Hromadná, individuálna, skupinová, práca s učebnicou |
| **Zobrazovanie Zeme** | Rozprávanie, opis, rozhovor, motivačný rozhovor, didaktické hry, beseda | Hromadná, individuálna, skupinová |
| **Cestujeme**  **po Zemi** | Brainstorming, rozprávanie, opis, rozhovor, motivačný rozhovor, práca s počítačom, diskusné metódy | Hromadná, individuálna, skupinová, práca s IKT technikou |
| **Geografické exkurzie a vychádzky** | Rozprávanie, opis, rozhovor, motivačný rozhovor, práca s IKT technikou, GPS | Hromadná, individuálna, skupinová, práca s IKT technikou |

**Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje:

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| **Planéta Zem** | Ružek, I. a kol.: Geografia pre  5. ročník základných škôl | Interaktívna tabuľa, PC | Glóbus, atlas, učebnica, pracovný zošit | Časopisy, internet edukačný softvér |
| **Zobrazovanie Zeme** | Ružek, I. a kol.: Geografia pre  5. ročník základných škôl | Interaktívna tabuľa, PC | Mapa, glóbus, atlas, učebnica, pracovný zošit | Časopisy, internet, Google Earth. pracovné listy, slepé mapy |
| **Cestujeme**  **po Zemi** | Ružek, I. a kol.: Geografia pre  5. ročník základných škôl,  Hudecová, R. a kol.: Ekológia pre prímu a sekundu gymnázia s osemročným štúdiom a 5. – 6. ročník ZŠ. | Interaktívna tabuľa, PC | Mapa, atlas, učebnica, pracovný zošit, edukačné CD | Časopisy, internet, pracovné listy, slepé mapy, obrysové mapy sveta, Google Earth |
| **Geografické exkurzie a vychádzky** | Ružek, I. a kol.: Geografia pre  5. ročník základných škôl | Interaktívna tabuľa, PC | Mapa, atlas, učebnica, GPS, kompas | Časopisy, internet, pracovné listy, slepé mapy, automapy, turistické mapy, mobil, tablet, GPS navigácia |

**Hodnotenie žiakov**

Použité budú adekvátne metódy a prostriedky hodnotenia. Hodnotiť sa budú ústne odpovede, písomne testy a projekty. Cieľom je ohodnotiť prepojenie vedomostí so zručnosťami a spôsobilosťami. Pri hodnotení a klasifikácii budeme vychádzať z metodických pokynov pre hodnotenie a klasifikáciu. Hodnotiť sa bude známkou.

Okrem hodnotenia známkou, ktorá zhodnocuje výsledok práce žiaka, je potrebné zaradiť aj slovné hodnotenie. Slovné hodnotenie zohľadňuje kognitívne schopnosti žiakov, ich postoje k školskej práci, individuálne i sociálne správanie, celkovú aktivitu. Pomáha pri vytváraní sebahodnotenia žiaka. Slovné hodnotenie poskytuje priestor na hodnotenie iných žiakov ako aj seba samého. Vhodné je kombinovať obidva spôsoby hodnotenia.